Case ID: 1156145
Sentence 40: Şəhadətnamələr (arayışlar) notariat qaydasında təsdiq olunmuş etibarnamə əsasında digər şəxslərə verilə bilər.Eyni zamanda MDB üzvü olan ölkələrin 22 yanvar 1993-cü ildə Minsk şəhərində imzaladıqları “Mülki, ailə və cinayət işləri üzrə hüquqi yardım və hüquqi münasibətlər haqqında” Konvensiyanın tələblərinə görə xarici ölkələrdə tərtib olunmuş vətəndaşlıq vəziyyəti aktlarına dair təkrar şəhadətnamələr ərizəçinin yaşadığı yerin qeydiyyat şöbəsinin sorğusuna əsasən Razılaşmış tərəflərin Ədliyyə Nazirlikləri vasitəsilə əldə edilir.“Qaçqınların və məcburi köçkünlərin (ölkə daxilində köçürülmüş şəxslərin) statusu haqqında” Azərbaycan Respublikası Qanununun 12-ci maddəsinə əsasən müəyyənləşdirilmiş qaydada verilən qaçqın vəsiqəsi qaçqının şəxsiyyətini təsdiq edən və ona Azərbaycan Respublikasının ərazisində qanuni qalmaq hüququ verən sənəddir.Himayə sənədi “Qaçqınların statusu haqqında” Konvensiyada və Azərbaycan Respublikasının qanunvericiliyində qaçqının şəxsiyyətini təsdiq edən sənəd kimi müəyyən olunmamışdır.İddiaçı şəxsiyyətini təsdiq edən sənəd təqdim edə bilmədiyindən onun doğumu haqqında şəhadətnamənin Gürcüstan Respublikasından sorğu edilməklə əldə olunması mümkün olmamışdır.Həmçinin “İnzibati icraat haqqında” Azərbaycan Respublikası Qanununun 2.0.2-ci və 59.1.6-cı maddələrinin, habelə Azərbaycan Respublikası Nazirlər Kabinetinin 2007-ci il 28 avqust tarixli 136 nömrəli qərarı ilə təsdiq edilmiş “İnzibati orqanların Təsnifatı”nın tələblərinə uyğun olaraq Azərbaycan Respublikası Ədliyyə Nazirliyi (Vətəndaşlıq vəziyyəti aktlarının reyestri xidməti) inzibati orqan kimi işə cəlb oluna bilmədiyindən maraqlı şəxs qismində Cavabdeh nümayəndəsinin iştirakı təmin olunacaqdır.